Document ID: 32011D0540

РЕШЕНИЕ НА КОМИСИЯТА
от 18 август 2011 година
за изменение на Решение 2007/589/ЕО, състоящо се в добавяне на указания за мониторинг и докладване на емисиите на парникови газове, отнасящи се за нови дейности и газове
(нотифицирано под номер C(2011) 5861)
(текст от значение за ЕИП)
(2011/540/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), изменена с Директива 2004/101/ЕО (2), Директива 2008/101/ЕО (3) и Регламент (ЕО) № 219/2009 (4), и по-специално член 14, параграф 1 и член 24, параграф 3 от нея,
като има предвид, че:
(1)
Директива 2003/87/ЕО установява схема за търговия с квоти за емисии на парникови газове в рамките на Съюза (наричана по-долу „СТЕ“).
(2)
Съгласно член 14, параграф 1 от Директива 2003/87/ЕО, изменена с Директива 2004/101/ЕО, Директива 2008/101/ЕО и Регламент (ЕО) № 219/2009, Комисията прие Решение 2007/589/ЕО (5) за създаване на насоки за мониторинг и докладване на емисиите на парникови газове.
(3)
Съгласно член 24, параграф 3 от Директива 2003/87/ЕО, изменена с Директива 2004/101/ЕО, Директива 2008/101/ЕО и Регламент (ЕО) № 219/2009, Комисията, по своя собствена инициатива, може да приема указания за мониторинг и докладване на емисии от дейности, инсталации и парникови газове, които не са включени в приложение I, ако мониторингът и докладването на тези емисии могат да се извършват с достатъчна точност.
(4)
Съгласно член 3 от Директива 2009/29/ЕО на Европейския парламент и на Съвета от 23 април 2009 г. за изменение на Директива 2003/87/ЕО с оглед подобряване и разширяване на схемата за търговия с квоти за емисии на парникови газове на Общността (6) членове 14 и 24 от Директива 2003/87/ЕО, изменена с Директива 2004/101/ЕО, Директива 2008/101/ЕО и Регламент (ЕО) № 219/2009, продължават да се прилагат до 31 декември 2012 г.
(5)
Директива 2009/29/ЕО включва нови газове и дейности в СТЕ от 2013 г. нататък. Комисията следва да приеме указания за мониторинг и докладване на емисиите на парникови газове, дължащи се на нови дейности и нови газове, с оглед включването на тези дейности в СТЕ от 2013 г. и тяхното възможно едностранно включване в СТЕ преди 2013 г.
(6)
Поради това Решение 2007/589/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на комитета, посочен в член 23 от Директива 2003/87/ЕО,
ПРИЕ НАСТОЯЩОТО РЕШЕНИЕ:
Член 1
Решение 2007/589/ЕО се изменя, както следва:
1.
Член 1 се заменя със следния текст:
„Член 1
Указанията за мониторинг и докладване на емисиите на парникови газове от дейностите, изброени в приложение I към Директива 2003/87/ЕО, и от дейностите, включени съгласно член 24, параграф 1 от посочената директива, са формулирани в приложения I-XIV и XVI-XXIV към настоящото решение.
Указанията за мониторинг и докладване на данните за тонкилометрите от авиационните дейности за целите на заявленията по член 3д или 3е от Директива 2003/87/ЕО се съдържат в приложение XV. Тези указания се основават на принципите, формулирани в приложение IV към посочената директива.“
2.
Списъкът на приложенията и следните приложения се изменят, както следва:
а)
Списъкът на приложенията се изменя в съответствие с приложение I към настоящото решение.
б)
Приложение I се изменя в съответствие с приложение II към настоящото решение.
в)
Приложение II се изменя в съответствие с приложение III към настоящото решение.
г)
Приложение IV се изменя в съответствие с приложение IV към настоящото решение.
д)
Приложение V се изменя в съответствие с приложение V към настоящото решение.
е)
Приложение VI се изменя в съответствие с приложение VI към настоящото решение.
ж)
Приложение VII се изменя в съответствие с приложение VII към настоящото решение.
з)
Приложение VIII се изменя в съответствие с приложение VIII към настоящото решение.
и)
Приложение IX се изменя в съответствие с приложение IX към настоящото решение.
й)
Приложение X се изменя в съответствие с приложение X към настоящото решение.
к)
Приложение XI се изменя в съответствие с приложение XI към настоящото решение.
л)
Приложение XII се изменя в съответствие с приложение XII към настоящото решение.
м)
Приложение XVI се изменя в съответствие с приложение XIII към настоящото решение.
3.
Добавят се следните приложения:
а)
Добавя се приложение XIX в съответствие с приложение XIV към настоящото решение.
б)
Добавя се приложение XX в съответствие с приложение XV към настоящото решение.
в)
Добавя се приложение XXI в съответствие с приложение XVI към настоящото решение.
г)
Добавя се приложение XXII в съответствие с приложение XVII към настоящото решение.
д)
Добавя се приложение XXIII в съответствие с приложение XVIII към настоящото решение.
е)
Добавя се приложение XXIV в съответствие с приложение XIX към настоящото решение.
Член 2
Адресати на настоящото решение са държавите-членки.
Съставено в Брюксел на 18 август 2011 година.

Labels: 20